ai4bharat/Pralekha huggingface dataset:
உள்துறை அமைச்சகம்
வங்காள விரிகுடாவில் உருவாகி வரும் சூறாவளி புயலுக்கான தயார்நிலையை ஆய்வு செய்ய என்சிஎம்சி கூட்டம் நடைபெற்றது
அமைச்சரவை செயலாளர் திரு ராஜீவ் கவுபா தலைமையில் இன்று நடைபெற்ற தேசிய நெருக்கடி மேலாண்மை குழுவின்  கூட்டத்தில், வங்காள விரிகுடாவில் உருவாகும் சூறாவளி புயலால் ஏற்படும் சூழ்நிலையை சமாளிக்க மத்திய அமைச்சகங்கள்/முகமைகள் மற்றும் மாநில அரசுகளின் தயார்நிலை குறித்து ஆய்வு செய்யப்பட்டது.
வங்காள விரிகுடாவில் ஏற்பட்டுள்ள காற்றழுத்த தாழ்வு நிலையின் தற்போதைய நிலை குறித்து இந்திய வானிலை ஆய்வு மையத்தின்  தலைமை இயக்குநர் விளக்கினார், சூறாவளி புயலாக இது உருவாக வாய்ப்புள்ள நிலையில், செப்டம்பர் 26 மாலைக்குள் வடக்கு ஆந்திரா மற்றும் தெற்கு ஒடிசா கடற்கரைகளை இது கடக்கும் என்று எதிர்பார்க்கப்படுகிறது, காற்றின் வேகம் மணிக்கு 75-85 கி.மீ-ல் இருந்து 95 கி.மீ வரை இருக்கும்.
மாநிலங்களின் கடலோர மாவட்டங்களில் கனமழை பெய்யக்கூடும். ஆந்திராவில் உள்ள ஸ்ரீகாகுளம், விஜயநகரம் மற்றும் விசாகப்பட்டினம் மற்றும் ஒடிசாவில் கஞ்சம் மற்றும் கஜபதி ஆகிய மாவட்டங்களை இது பாதிக்கும் என்று எதிர்பார்க்கப்படுகிறது .
இந்த மாநிலங்களில் தேசிய பேரிடர் மீட்பு படை 18 குழுக்களை நியமித்துள்ளது மேலும் கூடுதல் அணிகளும் தயார் நிலையில் வைக்கப்பட்டுள்ளன. ராணுவம் மற்றும் கடற்படையின் மீட்பு மற்றும் நிவாரண குழுக்களுடன் கப்பல்கள் மற்றும் விமானங்களும் அனுப்பப்பட்டுள்ளன.
மாநிலங்கள் மற்றும் மத்திய முகமைகளின் ஆயத்த நடவடிக்கைகளை ஆய்வு செய்த திரு ராஜீவ் கவுபா, மாநில அரசுகள் மற்றும் மத்திய அரசின் முகமைகள் அனைத்து தடுப்பு மற்றும் முன்னெச்சரிக்கை நடவடிக்கைகளையும் எடுக்க வேண்டும் என்று வலியுறுத்தினார். உயிர்ச்சேதத்தை முற்றிலும் தடுத்தல் மற்றும் சொத்து மற்றும் உள்கட்டமைப்பு சேதத்தை குறைத்தல் ஆகியவற்றில் கவனம் செலுத்த வேண்டும். அனைத்து மத்திய முகமைகளும் உதவ தயாராக உள்ளன என்று மாநில அரசுகளுக்கு அமைச்சரவை செயலாளர் உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1758061
சுகாதாரம் மற்றும் குடும்ப நலத்துறை அமைச்சகம்
கொவிட்-19 மேலாண்மைக்கான ஆயுர்வேதம் மற்றும் யோகாவை அடிப்படையாகக் கொண்ட தேசிய மருத்துவ நெறிமுறையை டாக்டர் ஹர்ஷ் வர்தன் வெளியிட்டார்
கொவிட்-19 மேலாண்மைக்கான ஆயுர்வேதம் மற்றும் யோகாவை அடிப்படையாகக் கொண்ட தேசிய மருத்துவ நெறிமுறையை, ஆயஷ் அமைச்சர் திரு ஸ்ரீபத் யசோ நாயக் முன்னிலையில், மத்திய சுகாதார மற்றும் குடும்பநலத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் இன்று வெளியிட்டார். நிதி ஆயோக் துணைத் தலைவர் டாக்டர் ராஜீவ் குமார், நிதி ஆயோக் சுகாதார பிரிவு உறுப்பினர் பால் ஆகியோரும் காணொலி காட்சி மூலம் இந்நிகழ்ச்சியில் கலந்து கொண்டனர்.
கொவிட்-19-க்கு சிகிச்சை அளிக்கும் தேசிய மருத்துவ மேலாண்மை நெறிமுறையில், ஆயுர்வேதா மற்றும் யோகா ஆகியவற்றை ஒருங்கிணைப்பதற்காக, இந்திய மருத்துவ ஆராய்ச்சி கவுன்சிலின் முன்னாள் இயக்குனர் டாக்டர் வி.எம்.கடோச் தலைமையிலான இடைநிலைக் குழு, நிபுணர்களின் பரிந்துரைகளை தொகுத்து, இந்த அறிக்கையை உருவாக்கியது. இந்த கண்டுபிடிப்புகள், பயன்கள், மருத்துகளின் பாதுகாப்பு தன்மை ஆகியவை கொவிட்-19க்கான தேசியக் குழு மற்றும் கண்காணிப்பு குழு முன் தாக்கல் செய்து நிதி ஆயோக் பரிந்துரைப்படி இந்த நெறிமுறை உருவாக்கப்பட்டது.
இவர்களின் பரிந்துரை அடிப்படையில், ஆயுஷ் அமைச்சகம், தேசியக் பணிக்குழுவை அமைத்து, கொவிட்-19க்கான தேசிய மருத்துவ மேலாண்மை நெறிமுறையை தயாரித்தது.
மக்களின் எதிர்ப்பு சக்தியை அதிகரிக்கும் ஆலோசனைகளை பிரபலமடைந்ததற்காக, ஆயுஷ் அமைச்சகத்தை பாராட்டிய, டாக்டர் ஹர்ஷ் வர்தன், கொவிட்-19 மேலாண்மைக்கான ஆயுஷ் அமைச்சகத்தின் ஆலோசனைகளை பின்பற்றும்படி பிரதமர் திரு.நரேந்திர மோடியும் வலியுறுத்தினார் என குறிப்பிட்டார். தடுப்பு நடவடிக்கைகளைக் கையாளும் இந்த நெறிமுறை, கொவிட்-19 மேலாண்மை மட்டுமல்லாமல், நவீன காலத்தின் பிரச்னைகளை தீர்ப்பதற்கு பாரம்பரிய அறிவைப் பயன்படுத்துவதிலும் ஒரு குறிப்பிடத்தக்க நடவடிக்கை என அமைச்சர் குறிப்பி்ட்டார்.
மிதமான மற்றும் அறிகுறியற்ற கொவிட் பாதிப்புகளுக்கு சிகிச்சை அளிக்க எளிதில் கிடைக்கும் ஆயுர்வே மூலிகைககள் மற்றும் குடுச்சி, அஸ்வகந்தா, ஆயுஸ்-64 ஆகிய மருந்துகளை சேர்த்ததற்கு, அமைச்சர் திரு.ஹர்ஸ் வர்தன் திருப்தி தெரிவித்தார்.
காலணி ஆட்சி காலத்தில், ஆயுர்வேத அறிவியல் பெர்சியா மற்றும் ஐரோப்பிய நாடுகளுக்கு சென்று நவீன மருத்துவத்தில் குறிப்பிடத்தக்க தாக்கத்தை ஏற்படுத்தியதாக குறிப்பிட்ட டாக்டர் ஹர்ஷ் வர்தன், சுதந்திரத்துக்குப்பின் துரஅதிர்ஷவசமாக ஆயுர்வேதம் போதிய கவனம் பெறவில்லை எனவும், பிரதமர் திரு.நரேந்திர மோடி தான் இதற்கு முக்கியத்துவம் அளித்தார் எனவும் குறிப்பிட்டார்.
இந்திய மருத்துவத்துக்கான தேசிய ஆணைய மசோதா 2020 மற்றும் ஜாம் நகரில் உள்ள ஆயுர்வேத மையங்களின் தொகுப்புக்கு தேசிய முக்கியத்துவ அந்தஸ்து வழங்கும் மசோதா ஆகியவற்றுடன் ஆயுஷை மேம்படுத்த மத்திய அரசு மேற்கொண்ட முயற்சிகளையும் டாக்டர் ஹர்ஷ் வர்தன் விளக்கினார். ‘‘இந்த மசோதாக்கள் ஒருமனதாக நிறைவேற்றப்பட்டது, பாரம்பரிய மருத்துவ முறைகளை புதுப்பிப்பதில் ஒருமித்த கருத்தை குறிக்கிறது" என்று அமைச்சர் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1662002
உள்நாட்டு விமானப் போக்குவரத்து அமைச்சகம்
மருத்துவப் பொருட்களை தாமதமின்றி விநியோகித்த ராஞ்சி விமான நிலையம்
கொவிட்டுக்கு எதிரான போரில் ராஞ்சி விமான நிலையமும் தனது பங்களிப்பை அளித்து வருகிறது.
ஆக்ஸிஜன் டேங்கர்கள், செறிவூட்டிகள், தடுப்பூசிகள், கொவிட் பரிசோதனை உபகரணங்கள், கொவிட் நிவாரண மருத்துவ பொருட்களை, தாமதமின்றி விநியோகிப்பதில் ராஞ்சி விமான நிலையம் உதவி வருகிறது.
நாடு சந்தித்த ஆக்ஸிஜன் நெருக்கடியை எதிர்கொள்ளும் பணி ராஞ்சி பிர்ஸா முண்டா விமான நிலையத்தில் ஏப்ரல் 24ம் தேதி தொடங்கியது. கடந்த மே 8ம் தேதி வரை, இந்திய விமானப்படையின் 100 விமானங்களில், 139 ஆக்ஸிஜன் டேங்கர்கள் கொண்டுவரப்பட்டன.
- விமானப்படையின் சி-17, சி 130 ஜே, ஏஎன் 32, ஐஎல் 76 மற்றும் இதர சிறிய விமானங்கள் கொவிட் நிவாரண பொருட்கள் கொண்டு செல்வதில் உதவி வருகின்றன. இந்த பொருட்களை தாமதமின்றி விநியோகிப்பதில் ராஞ்சி விமான நிலையம் முழுவீச்சில் செயல்படுகிறது.
மேலும், கொவிட் தடுப்பு நடவடிக்கைகளை, எலக்ட்ரானிக் அறிவிப்பு பலகைகள் மூலம் தெரிவிக்கப்படுகின்றன. பயணிகளின் பாதுகாப்பை உறுதி செய்ய, கொவிட் தடுப்பு நடவடிக்கைகள் பற்றிய விழிப்புணர்வை ஏற்படுத்துவதுதான் இந்த பிரசாரத்தின் நோக்கமாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1717474
----
(Visitor Counter : 181
உள்துறை அமைச்சகம்
தொலைநோக்கு பார்வை கொண்ட அரசு ஊழியர்களுக்கான தேசிய திறன் கட்டமைத்தல் திட்டமான கர்மயோகி இயக்கத்துக்காக பிரதமருக்கு மத்திய உள்துறை அமைச்சர் திரு அமித் ஷா நன்றி
அரசு ஊழியர்களுக்கான தேசிய திறன் கட்டமைத்தல் திட்டமான கர்மயோகி இயக்கத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று ஒப்புதல் அளித்தது.
இந்தத் திட்டத்தை வரவேற்று புகழாரம் சூட்டியுள்ள மத்திய உள்துறை அமைச்சர் திரு அமித் ஷா, தொலைநோக்கு பார்வை கொண்ட இந்த சீர்திருத்தத்திற்காக பிரதமருக்கு நன்றி தெரிவித்துள்ளார்.
"அரசுப் பணிகளில் மிகப்பெரிய மாற்றத்தை கொண்டு வருவதை கர்மயோகி இயக்கம் லட்சியமாகக் கொண்டுள்ளது. தனிப்பட்ட மற்றும் அமைப்பு சார்ந்த திறன்மிகு பொது சேவை வழங்கலை கட்டமைப்பதற்கான முழுமையான மற்றும் விரிவான சீர்திருத்தம் இது," என்று திரு அமித் ஷா தெரிவித்தார்.
21-ஆம் நூற்றாண்டுக்கான மிகப்பெரிய சீர்திருத்தமான இந்த இயக்கம் புதிய பணி கலாச்சாரத்தை உருவக்கும் என்றும், இலக்கு சார்ந்த தொடர் பயிற்சிகள் அரசுப் பணியாளர்களுக்கு ஊக்கமளித்து, அதிகாரமளிக்கும் என்றும் அவர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1650748
சுகாதாரம் மற்றும் குடும்ப நலத்துறை அமைச்சகம்
இன்று ஒரே நாளில் சுமார் 89 லட்சம் குழந்தைகளுக்கு போலியோ சொட்டு மருந்து வழங்கப்பட்டது
. தேசிய போலியோ சொட்டு மருந்து தினத்தை, ராஷ்டிரபதி பவனில் குடியரசுத் தலைவர் திரு ராம்நாத் கோவிந்த் கடந்த ஜனவரி 30 ஆம் தேதியன்று தொடங்கி வைத்தார்.
‘போலியோ ஞாயிறு’ என்று அழைக்கப்படும் தேசிய போலியோ சொட்டு மருந்து தினமான இன்று, நாடு முழுவதும் 5 வயதுக்கு உட்பட்ட சுமார் 89 லட்சம் குழந்தைகளுக்கு போலியோ சொட்டு மருந்துகள் கொடுக்கப்பட்டன.
7 லட்சம் இடங்களில் நடைப்பெற்ற,
போலியோ சொட்டு மருந்து வழங்கும் நிகழ்ச்சியில், 12 லட்சம் சுகாதாரப் பணியாளர்கள், 1.8 லட்சம் மேற்பார்வையாளர்கள் பங்கேற்றனர்.
அடுத்த 2 முதல் 5 நாட்களில், வீடு வீடாக சென்று, விடுபட்ட குழந்தைகளுக்கு போலியோ சொட்டு மருந்து வழங்கும் பணி நடைபெறவுள்ளது.
தடுப்பு மருந்து பெறுவதில் இருந்து ஒரு குழந்தையும் விடுபடக் கூடாது என்பதற்காக, பேருந்து, ரயில் நிலையங்கள், விமான நிலையங்கள், துறைமுகங்களில் போலியோ சொட்டுமருந்து குழுவினர் பணியமர்த்தப்பட்டனர்.
இது குறித்து மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறுகையில், ‘‘10 ஆண்டுகளாக போலியோ இல்லாத நிலையை பராமரிப்பது, இந்தியாவின் பொது சுகாதார வரலாற்றில் மிகப் பெரிய சாதனை. தடுப்பு மருந்தால் போக்கக்கூடிய நோயால் எந்த குழந்தையும் பாதிக்கப்படக்கூடாது என்பதை உறுதி செய்ய, அரசு தொடர்ந்து முயற்சி மேற்கொண்டு தடுப்பு மருந்து திட்டத்தை வலுப்படுத்தி வருகிறது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1693751
மின்னணு மற்றும் தகவல் தொழில்நுட்பம்
டிஜிட்டல் கல்வியறிவின் செயல்பாட்டாளர்களாக பிஎம்ஜிதிஷா மற்றும் பொது சேவை மையங்கள் உருவாகியுள்ளன: இணை அமைச்சர் திரு ராஜீவ் சந்திரசேகர்
விடுதலையின் அம்ரித் மகோத்சவத்தின் கீழ் இன்று நடைபெற்ற ‘பிஎம்ஜிதிஷா பிரச்சார தொடக்க விழா மற்றும் அனைத்து டிஜிட்டல் கிராமங்களிலும் 100% டிஜிட்டல் கல்வியறிவு குறித்த அறிவிப்பு நிகழ்ச்சியில் மத்திய மின்னணு மற்றும் தகவல் தொழில்நுட்பம் இணை அமைச்சர் திரு ராஜீவ் சந்திரசேகர் இன்று கலந்து கொண்டார்.
அமைச்சகத்தின் மூத்த அதிகாரிகளும் இந்த காணொலி நிகழ்ச்சியில் பங்கேற்றனர்.
கிராமப்புற பகுதிகளில் அரசின் முன்னணி டிஜிட்டல் எழுத்தறிவு திட்டமான பிஎம்ஜிதிஷாவின் கீழ் பிஎம்ஜிதிஷா பிரச்சாரம் தொடங்கப்பட்டது. இதன் மூலம் செப்டம்பர் 8 முதல் 10 வரை கிராமப்புற மக்கள், குறிப்பாக பெண்கள் மற்றும் வசதிகள் அதிகமில்லா சமுதாயங்களுக்கு, மூன்று நாள் சான்றிதழ் நிகழ்ச்சி நடத்தப்படும். செப்டம்பர் 11 முதல் 13 வரையும் பிஎம்ஜிதிஷாவின் கீழ் இதே போன்றதொரு சான்றிதழ் திட்டம் செயல்படுத்தப்படும்.
இது தவிர, அனைத்து டிஜிட்டல் கிராமங்களிலும் 100% டிஜிட்டல் கல்வியறிவு பெற்ற கிராமங்களாக மாற்ற பொது சேவை மையங்கள் திட்டமிட்டுள்ளன.
நிகழ்ச்சியில் பேசிய திரு ராஜீவ் சந்திரசேகர், டிஜிட்டல் ஒருங்கிணைத்தலுக்காக தொழில் நுட்பத்தை பயன்படுத்திய பிரத்தியேக நாடு இந்தியா என்றும், இதில் பொது சேவை மையங்கள் பெரும்பங்கு ஆற்றின என்றும் கூறினார்.
சாதாரண மக்களின் வாழ்வை மாற்றியமைப்பதற்கும், அரசு மற்றும் மக்களுக்கு இடையே உள்ள இடைவெளியை பூர்த்தி செய்வதற்குமான பிரதமர் திரு நரேந்திர மோடியின் லட்சியத்தை அடைவதில் டிஜிட்டல் கல்வியறிவின் செயல்பாட்டாளர்களாக பிஎம்ஜிதிஷா மற்றும் பொது சேவை மையங்கள் உருவாகியுள்ளன என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1753266
-----
(Visitor Counter : 300
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 86.51 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 30-ஆம் தேதி வரை, 86.51 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 63.69 கோடி  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 5 கோடி ) கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1759543
தகவல் மற்றும் ஒலிபரப்பு அமைச்சகம்
கொவிட் இரண்டாம் அலை நிலவரம் குறித்து பிரதமர் தலைமையில் மத்திய அமைச்சர்கள் குழு ஆலோசனை
நாட்டில் ஏற்பட்டுள்ள கொவிட் இரண்டாம் அலை நிலவரம் குறித்து, பிரதமர் தலைமையிலான மத்திய அமைச்சர்கள் குழு இன்று ஆலோசித்தது.
இந்த சூழலை எதிர்கொள்ள மத்திய அரசின் அனைத்து துறைகளும், ஒன்றாகவும், விரைவாகவும் செயல்படுகின்றன என பிரதமர் திரு நரேந்திர மோடி கூறினார்.
மத்திய அமைச்சர்கள் தங்கள் தொகுதி மக்களுடன் தொடர்பில் இருந்து அவர்களுக்கு உதவ வேண்டும் என்றும், அவர்களின் கருத்துக்களை தொடர்ந்து பெற வேண்டும் என்றும் அவர் வலியுறுத்தினார்.
உள்ளூர் அளவில் உள்ள பிரச்சனைகள் துல்லியமாக அடையாளம் காணப்பட்டு தீர்க்கப்படுவதை உறுதி செய்ய வேண்டும் என அவர் வலியுறுத்தினார்.
கடந்த 14 மாதங்களாக மத்திய, மாநில அரசுகள், இந்திய மக்கள் மேற்கொண்ட அனைத்து முயற்சிகளையும் அமைச்சரவை குழு ஆய்வு செய்தது.
மருத்துவமனைகளில் படுக்கைகள் எண்ணிக்கையை அதிகரிப்பது, பிஎஸ்ஏ ஆக்ஸிஜன் வசதிகளை செய்வது, ஆக்ஸிஜன் உற்பத்தி, சேமிப்பு மற்றும் விநியோகம் மற்றும் போக்குவரத்து, அத்தியாவசிய மருந்துகள் கிடைப்பது தொடர்பான பிரச்னைகளை தீர்த்தல் போன்றவற்றில் மத்திய, மாநில அரசுகள் ஒருங்கிணைந்து செயல்பட மேற்கொண்ட முயற்சிகள் குறித்து இந்த கூட்டத்தில் விவரிக்கப்பட்டன.
இவற்றின் விநியோகத்தை மேலும் அதிகரிக்க எடுத்த நடவடிக்கைகள் குறித்தும் சுட்டிக்காட்டப்பட்டன. பாதிக்கப்படக்கூடிய மக்களுக்கு உணவு தானியங்கள் அளிப்பது, ஜன்தன் வங்கி கணக்கு வைத்திருப்பவர்களுக்கு நிதி உதவி அளிப்பது போன்ற நடவடிக்கைகள் குறித்தும் இந்த கூட்டத்தில் எடுத்துக் கூறப்பட்டது.
இரண்டு கொவிட் தடுப்பூசிகளை இந்தியா வெற்றிகரமாக உருவாக்கியது மற்றும் பல தடுப்பூசிகள் அனுமதிக்காக பல்வேறு நிலைகளில் இருப்பது குறித்து சுட்டிக் காட்டப்பட்டது. தற்போது வரை 15 கோடிக்கும் மேற்பட்ட தடுப்பூசிகள் போடப்பட்டுள்ளன.
முகக்கவசம் அணிவது, 6 அடி தூர சமூக இடைவெளியை கடைப்பிடிப்பது மற்றும் கைகளை அடிக்கடி கழுவுவது போன்ற கொவிட் தடுப்பு நடவடிக்கைகளின் முக்கியத்துவம் குறித்தும் அமைச்சர்கள் குழு வலியறுத்தியது.
நம் முன் உள்ள இந்த பிரம்மாண்ட பணியை நிறைவேற்ற மக்கள் பங்களிப்பு முக்கிய அம்சம் என அமைச்சர்கள் குழு வலியுறுத்தியது.
தொற்றை தோற்கடித்து நாடு மீண்டும் எழுச்சி பெறும் என நம்பிக்கை தெரிவித்தது.
காணொலி காட்சி மூலம் நடந்த இந்த கூட்டத்துக்கு பிரதமர் திரு நரேந்திர மோடி தலைமை தாங்கினார். மத்திய அமைச்சர்கள், பிரதமரின் முதன்மை செயலாளர், அமைச்சரவை செயலாளர் ஆகியோர் இதில் கலந்து கொண்டனர். நிதிஆயோக் உறுப்பினர்  டாக்டர் வி.கே.பால், கொவிட் -19 மேலாண்மை குறித்து விளக்கினார்.
தற்போது ஏற்பட்டுள்ள தொற்று பிரச்னை, நூறாண்டுகளுக்கு ஒரு முறை ஏற்படும் பிரச்னை என்றும், இது உலகத்துக்கு மிகப் பெரிய சவாலை விடுத்துள்ளது எனவும், அமைச்சர்கள் குழு குறிப்பிட்டது.
கொவிட்டை எதிர்த்து போராட மத்திய அரசின் இந்தியக்குழுவின் அணுகுமுறை, மத்திய, மாநில அரசுகள், இந்திய மக்கள் ஆகியோரின் கூட்டு முயற்சி அடிப்படையிலான அணுகுமுறை என்று இந்த கூட்டத்தில் சுட்டிக் காட்டப்பட்டது.
------
(Visitor Counter : 166
தொலைதொடர்பு மற்றும் தகவல் தொழில்நுட்ப அமைச்சகம்
கோவிட்-19 நெருக்கடி சூழ்நிலையில் மக்களுக்கு சேவையாற்றுவதற்கு, ஓய்வறியாத உழைப்பைத் தொடர வேண்டும் என்று தபால் துறையினருக்கு திரு. சஞ்சய் தோட்ரே வேண்டுகோள்.
கோவிட்-19 பரவல் காலத்தில் தபால் துறை மேற்கொண்டுள்ள நடவடிக்கைகள் குறித்து தகவல் தொடர்பு மற்றும் மனிதவள மேம்பாட்டுத் துறை இணை அமைச்சர் திரு. சஞ்சய் தோட்ரே, காணொளிக் காட்சி மூலம் ஆய்வு நடத்தினார். தபால்துறை மேற்கொண்டுள்ள பல்வேறு நடவடிக்கைகள் பற்றி திருப்தி தெரிவித்த அவர், தனி நபர் இடைவெளியைப் பராமரித்தலின் அனைத்து நடைமுறைகளையும் பின்பற்றி நாட்டு மக்களுக்கு அதிகபட்ச சேவை அளிப்பதில் தபால் துறையினர் ஆர்வம் காட்ட வேண்டும் என்று கேட்டுக்கொண்டார்.
ஆதார் அடிப்படையிலான பணப்பட்டுவாடா நடைமுறையை தபால் துறையினர் பிரபலப்படுத்த வேண்டும் என்று வலியுறுத்திய அவர், பயனாளிகளின் வீட்டு வாசலிலேயே பணம் பட்டுவாடா செய்வதில் மாநில நிர்வாகத்தினர், மாவட்ட அதிகாரிகளுடன் கோட்டத் தபால் தலைமை அதிகாரிகள் ஒருங்கிணைந்து செயல்பட வேண்டும் என்று கேட்டுக்கொண்டார்.
முடக்கநிலை அமல் காலத்தில் 2020 ஏப்ரல் 20ஆம் தேதி வரையில், ரூ.28 ஆயிரம் கோடி மதிப்பிலான 1.8 கோடி தபால் நிலைய சேமிப்புக் கணக்குப் பரிவர்த்தனைகள் நடந்திருப்பதாக அமைச்சர் தெரிவித்தார். ரூ.2100 கோடி அளவுக்கான 84 லட்சம் வங்கிக் கணக்குகளுக்கு செய்யப்பட்ட பி.பி.பி. பரிவர்த்தனைகள் இதில் அடங்காது. மேலும், நாடு முழுக்க ரூ.135 கோடி அளவுக்கு 4.3 லட்சம் ஏ.டி.எம். பரிவர்த்தனைகள் நடந்திருப்பதாகவும் அவர் தெரிவித்தார்.
இந்த காலக்கட்டத்தில் ரூ.300 கோடி மதிப்பிலான 15 லட்சம் ஆதார் அடிப்படையிலான பணப் பட்டுவாடாக்கள் செய்யப்பட்டுள்ளன. முடக்கநிலை காலத்தில் 52 லட்சம் பயனாளிகளுக்கு சேமிப்புக் கணக்குகளில் ரூ.480 கோடி அளவுக்கு நேரடியாக பணம் செலுத்தப்பட்டுள்ளது. கிராமப் பகுதிகளில் வாழும் சாமானிய மக்களுக்கு மட்டுமின்றி, முதியவர்கள், மாற்றுத் திறனாளிகள் மற்றும் ஓய்வூதியர்களுக்கு, ஆதார் அடிப்படையிலான பணப்பட்டுவாடா நடைமுறை மிகவும் உதவிகரமாக அமைந்துள்ளது.
வாடிக்கையாளர்களுக்கு அத்தியாவசிய பார்சல்களை கொண்டு போய் சேர்ப்பதில், மாநிலத்துக்குள்ளும், மாநிலங்களுக்கு இடையிலுமான சேவைகள் குறித்தும் அமைச்சரிடம் தகவல்கள் தெரிவிக்கப்பட்டன.
சேவைகளை மக்கள் எளிதில் பயன்படுத்திக் கொள்ள வசதியாக, உதவி மையங்களின் தொடர்பு எண்கள் பற்றிய தகவலைப் பரவச் செய்யவேண்டும் என்று வட்டார / மாநிலப் பிரிவு அதிகாரிகளை அமைச்சர் கேட்டுக்கொண்டார்.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
209.40 கோடி 93.91 கோடி 2-வது தவணை மற்றும் 13.30 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 13,15,536 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,01,116. கொவிட் சிகிச்சை பெறுபவர்கள் எண்ணிக்கை 0.23 சதவீதமாக உள்ளது.
குணமடைந்தோர் விகிதம் தற்போது 98.58 சதவீதம்
கடந்த 24 மணி நேரத்தில் 13,900 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,99,435 என அதிகரித்துள்ளது.
கடந்த 24 மணி நேரத்தில் 13,272 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.21 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,15,231 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1853243
சிறப்பு சேவைகள் மற்றும் கட்டுரைகள்
தமிழ்நாடு டாக்டர் அம்பேத்கர் சட்டப் பல்கலைக்கழக தபால் நிலையம்
பெருங்குடியில் உள்ள தமிழ்நாடு டாக்டர் அம்பேத்கர் சட்ட பல்கலைக்கழக வளாகத்தில் பிப்ரவரி 26-ஆம் தேதி 600113 என்ற அஞ்சல் குறியீட்டு எண்ணுடன் டிடிடிஐ தரமணி அஞ்சல் அலுவலகத்தின் வரையறைக்கு உட்பட்ட “தமிழ்நாடு டாக்டர் அம்பேத்கர் சட்டப் பல்கலைக்கழக தபால் நிலையம்” என்ற பெயரில் புதிய தபால் நிலையம் துவங்கப்பட உள்ளது.
பல்கலைக்கழகத்தின் மாணவர்கள், ஆசிரியர்கள் மற்றும் அதனைச் சுற்றியுள்ள பகுதிகளைச் சேர்ந்த பொதுமக்கள் இதன் வாயிலாகப் பயனடைவார்கள்.
எனவே இந்த புதிய தபால் நிலையத்தின் சேவையை பொதுமக்கள் பயன்படுத்திக் கொள்ளுமாறு சென்னை தெற்கு பிராந்திய அஞ்சல் அலுவலகங்களுக்கான மூத்த கண்காணிப்பாளர் வெளியிட்டுள்ள செய்திக்குறிப்பில் கேட்டுக்கொண்டுள்ளார்.
(Visitor Counter : 79
குறு சிறு மற்றும் நடுத்தர தொழில் துறை அமைச்சகம்
மத்திய அமைச்சர் திரு. நாராயண் ரானே 41வது இந்திய சர்வதேச வர்த்தக கண்காட்சி-2022ல் சிறு, குறு, நடுத்தர தொழில் நிறுவனங்கள் துறையின் அரங்கத்தைத் திறந்து வைத்தார்
மத்திய சிறு, குறு, நடுத்தர தொழில் நிறுவனங்கள் துறை அமைச்சர், திரு நாராயண் ரானே, இன்று புதுதில்லியில் 41-வது இந்திய சர்வதேச வர்த்தக கண்காட்சியில் சிறு, குறு, நடுத்தர தொழில் நிறுவனங்கள் துறையின் அரங்கத்தை திறந்து வைத்தார்.
துறையின் இணை அமைச்சர் திரு பானு பிரதாப் சிங் வர்மா முன்னிலையில் இந்நிகழ்ச்சி நடைபெற்றது. புதுதில்லி பிரகதி மைதானத்தில் உள்ள அரங்கம் எண் 4-ல் இந்த கண்காட்சிக்கு ஏற்பாடு செய்யப்பட்டுள்ளது.
தொடக்க விழாவில் பேசிய திரு நாராயணன் ரானே, சிறு, குறு, நடுத்தர தொழில்முனைவோர், குறிப்பாக பெண்கள், ஷெட்யூல்டு வகுப்பு/பழங்குடியினர் மற்றும் முன்னேற்றத்தை விரும்பும் மாவட்டங்களைச் சேர்ந்த தொழில்முனைவோர், தங்கள் திறன்களையும், தயாரிப்புகளையும் வெளிப்படுத்தவும், வளர்ச்சிக்கான புதிய வாய்ப்புகளை உருவாக்கவும், தன்னம்பிக்கையுடன் செயல்படவும் இந்த கண்காட்சி வாய்ப்பளிக்கும் என்று கூறினார்.
திரு ரானே, சிறு, குறு நடுத்தர தொழில் நிறுவனங்கள் அரங்கத்தில், பல்வேறு கண்காட்சியாளர்களைச் சந்தித்தார், அங்கு மொத்தம் 205 நிறுவனங்கள் 26 துறைகளில் தங்கள் தயாரிப்புகளைக் காட்சிப்படுத்தி உள்ளன. ஜவுளி, உணவு, உலோகம், வாசனை திரவியங்கள், காலணிகள், பொம்மைகள், ரசாயனம், மின்சாரம், தோல், பிளாஸ்டிக், ரப்பர், ரத்தின கற்கள் மற்றும் ஆபரணங்கள் உள்ளிட்ட துறைகளைச் சேர்ந்த பல நிறுவனங்கள் தங்கள் தயாரிப்புகளை காட்சிப்படுத்தியுள்ளன. இந்த ஆண்டு இந்த கண்காட்சியில் பங்கேற்றுள்ள நிறுவனங்களைப் பொறுத்தவரை முன் எப்போதும் இல்லாத அளவில், அதிகபட்சமாக 74 சதவீத நிறுவனங்கள் பெண்கள் தலைமையிலான நிறுவனங்களாக அமைந்துள்ளன.
2-வது பழங்குடியினர் கௌரவிப்பு தின விழா குறித்துப் பேசிய திரு நாராயண் ரானே, நாட்டின் வரலாறு மற்றும் கலாச்சாரத்தில் பழங்குடி சமூகங்களின் பங்களிப்பை எடுத்துரைத்தார். பழங்குடியினப் பகுதிகளின் சமூக-பொருளாதார வளர்ச்சிக்கான முயற்சிகளுக்கு புத்துயிரூட்ட வேண்டியதன் அவசியத்தை அவர் வலியுறுத்தினார்.
பெண்கள் மற்றும் குழந்தை நலன் அமைச்சகம்
பங்கேற்கும் தொண்டு நிறுவனங்களின் முதலாவது மாநாட்டை திருமதி. மேனகா சஞ்சய் காந்தி புது தில்லியில் அக்டோபர் 9 –ம் தேதி தொடக்கி வைக்கிறார்
பங்கேற்கும் தொண்டு நிறுவனங்களின் முதலாவது மாநாட்டை மத்திய மகளிர் மற்றும் குழந்தைகள் மேம்பாட்டு அமைச்சகம் 2017 அக்டோபர் 9 –ம் தேதி புதுதில்லியில் நடத்துகிறது. “மகளிர் மற்றும் குழந்தைகளுக்கான கொள்கை அமலாக்கம் மற்றும் திட்டங்கள்: சவால்களும் முன் எடுத்து செல்லும் வழிகளும்” என்பது இந்த மாநாட்டின் முக்கியப் பொருளாக இருக்கும்.
இந்த மாநாட்டை மத்திய மகளிர் மற்றும் குழந்தைகள் மேம்பாட்டு அமைச்சர் திருமதி. மேனகா சஞ்சய் காந்தி தொடக்கி வைக்கிறார். இந்த துறையின் இணை அமைச்சர் டாக்டர். வீரேந்திரகுமார் முன்னிலையில் திறப்பு விழா நடைபெறும். பல்வேறு மகளிர் மற்றும் குழந்தைகள் மேம்பாட்டு திட்டங்களை அமல்படுத்துவதில் நாடெங்கிலும் உள்ள தொண்டு நிறுவனங்களுக்கு புத்துணர்வு ஊட்டுவதையும், அவற்றின் அனுபவங்களையும், கருத்துக்களையும் பகிர்ந்துக் கொள்ள வாய்ப்பு அளிப்பதையும் இந்த மாநாடு நோக்கமாகக் கொண்டது. மகளிர் மற்றும் குழந்தைகள் நலத்தில் அடித்தள நிலைகளில் எதிர்கொள்ளப்படும் சவால்கள் குறித்தும் மாநாட்டில் விவாதிக்கப்படும்.
இந்த மாநாட்டில் பங்கேற்குமாறு நாடெங்கிலும் உள்ள 250 தொண்டு நிறுவனங்கள், சம்பந்தப்பட்ட அமைச்சகங்கள் மற்றும் நிபுணர்களுக்கு அழைப்பு விடுக்கப்பட்டது.
கீழ்கண்ட முக்கிய கருத்துகள் குறித்து மாநாட்டில் விவாதிக்கப்படும்:
- பெண்களுக்கு எதிரான வன்முறைகள்: தடுப்பதற்கான நடவடிக்கைகள், நீதிக்கு முன் நிறுத்துவதற்கான வசதிகள்.
- மகளிருக்கான தேசிய கொள்கை: பால் இன சமத்துவத்துக்கு கொள்கை மூலம் வலு சேர்த்தல்.
- மகளிர் மற்றும் குழந்தைகளை கடத்துதல்: மாநில நிறுவனங்களின் பங்கு.
- கணிணிக் குற்றங்களும் குழந்தைகளும்: தவிர்ப்பதும் மோசமான விளைவுகளைக் குறைப்பதும்.
- இளம் குற்றவாளிகள் நீதிச் சட்ட அமலாக்கம்: அமைப்பு சார்ந்த சவால்களும், குழந்தைகளை முக்கிய நீரோட்டத்தில் இணைப்பதும்.
மகளிர் மற்றும் குழந்தைகளின் நலன் மற்றும் பாதுகாப்பை உறுதி செய்வது அரசியல் சட்டக் கடமை மட்டுமன்றி, இயல்பான வளர்ச்சி மற்றும் மேம்பாட்டிற்கு மிகவும் அவசியமானது. மகளிருக்கு எதிரான குற்றங்களை தடுப்பதற்கான சட்டங்கள் இயற்றுதல், நிறுவன அமைப்புகளை உருவாக்குதல் போன்ற பல்வேறு நடவடிக்கைகளை மகளிர் மற்றும் குழந்தைகள் மேம்பாட்டு அமைச்சகம் எடுத்துவருகிறது. அதேபோல் குழந்தைகள் பாதுகாப்பு மற்றும் பத்திரத்துக்கு அமைச்சகம் நடவடிக்கை எடுத்து வருகிறது.
மகளிர் மற்றும் குழந்தைகள் மேம்பாடு தொடர்பான பணிகளில் ஈடுபட்டுள்ள தொண்டு நிறுவனங்களுக்கு பல்வேறு நிலைகளில் வசதிகளை ஏற்படுத்திக் கொடுப்பதுடன் அவற்றுடன் இணைந்து பங்காளராக, மகளிர் மற்றும் குழந்தைகள் மேம்பாட்டு அமைச்சகம் செயல்பட்டு வருகிறது. இந்த மாநாட்டின் விளைவுகளாக கீழ்கண்டவை அமையும்: அடித்தள நிலையில் தற்போது உள்ள திட்ட நடைமுறை, சேவை வழங்கும் நடைமுறை ஆகியவற்றில் உள்ள பிரச்சனைகள் மற்றும் குறைபாடுகளைக் கண்டுபிடித்தல்: மாநாட்டின்போது விவாதிக்கப்பட்ட பிரச்சனைகளை மதிப்பீடு செய்து அதன் மூலம் ஆக்கப்பூர்வமான கொள்கை வரைவு மற்றும் திட்ட அமலாக்க வழிமுறைகளை ஏற்படுத்துதல்: மகளிருக்கு அதிகாரம் அளித்தல் மற்றும் குழந்தைகள் பாதுகாப்பு ஆகியவற்றை வலியுறுத்தும் நடவடிக்கைகளில் தொண்டு நிறுவனங்கள் ஈடுபடுவதை அதிகரித்தல்.
சுகாதாரம் மற்றும் குடும்ப நலத்துறை அமைச்சகம்
கொவிட்-19: கட்டுக்கதைகளும் உண்மையும்: பிப்ரவரி மாதத்திற்குள் 50 லட்சம் பயன்படுத்தப்படாத கோவிஷீல்ட் டோஸ்கள் வீணாகிவிடும் என்று கூறும் ஊடக அறிக்கைகள் உண்மைக்கு புறம்பானவை.
/முதன்மை செயலாளர்  அளவில் காணொலி கூட்டத்தை நடத்துமாறும் அறிவுறுத்தப்பட்டது.
தனியார் மருத்துவமனைகளைப் பொறுத்தமட்டில் மானிய விலையிலோ அல்லது பெருநிறுவன சமூக பொறுப்புணர்வு  திட்டத்தின் கீழோ தடுப்பூசி வழங்குதல் போன்ற நடவடிக்கைகளை முயற்சி செய்யலாம் என்றும் மாநிலங்களுக்கு அறிவுறுத்தப்பட்டது.
மேலும், குறிப்பிட்ட மாநிலங்களின் கோரிக்கையின் பேரில், தடுப்பூசி காலாவதியாகாமல் இருக்கவும், வீணாதலை தவிர்க்கவும் தனியார் துறை சுகாதார வசதிகளிலிருந்து மாநில அரசு சுகாதார வசதிகளுக்கு விதிவிலக்கு அடிப்படையில் தடுப்பூசிகளை மாற்றும் ஏற்பாட்டிற்கு ஆட்சேபனை இல்லை என்றும் மத்திய சுகாதார அமைச்சகம் தெளிவுபடுத்தியது. இது குறித்த தகவல்கள் கோவின் டிஜிட்டல் தளத்தில் கிடைக்கின்றன.
இது தவிர, மேற்கு வங்காளம், மகாராஷ்டிரா, கர்நாடகா, தெலங்கானா , குஜராத் மற்றும் தில்லி போன்ற மாநிலங்களுடன் ஆலோசனை நடத்தப்பட்டு, தனியார் கொவிட் தடுப்பூசி மையங்களில் தடுப்பூசிகள் பயன்படுத்தப்படுவது உறுதி செய்யப்பட்டுள்ளது.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1795059
-----
(Visitor Counter : 188
பிரதமர் அலுவலகம்
ஆந்திரப்பிரதேசத்தில் கர்னூலில் நிகழ்ந்த சாலை விபத்தில் உயிரிழந்தோருக்கு பிரதமர் அஞ்சலி
ஆந்திரப்பிரதேசத்தில் கர்னூலில் நிகழ்ந்த சாலை விபத்தில் ஏற்பட்டிருக்கும் உயிரிழப்புகள் குறித்து பிரதமர் திரு.நரேந்திர மோடி தனது ஆழ்ந்த அனுதாபங்களையும், துயரத்தையும் தெரிவித்துக் கொண்டுள்ளார்.
பிரதமர் வெளியிட்டுள்ள சுட்டுரையில், “ஆந்திரப்பிரதேச மாநிலம் கர்னூல் மாவட்டத்தில் நிகழ்ந்துள்ள சாலை விபத்து துயரத்தை அளிப்பதாக உள்ளது என்று குறிப்பிட்டுள்ளார். இந்த துயரமான தருணத்தில் விபத்தில் உயிரிழந்தவர்களின் குடும்பத்தினருடன் எனது எண்ணங்களால் துணை நிற்கிறேன். விபத்தில் காயமடைந்தவர்கள் விரைவில் குணமடைவார்கள்” என்று நம்புவதாக தெரிவித்துள்ளார்.